# Εγχειρίδιο Αναπαραγωγής ταινιών Totem

2003
Chee Bin HOH
2009
Philip Withnall
2009
Μάριος Ζηντίλης (m.zindilis@dmajor.org)

Η εφαρμογή Αναπαραγωγή ταινιών Totem είναι ένας αναπαραγωγέας πολυμέσων του GNOME που χρησιμοποιεί από προεπιλογή το GStreamer, αλλά επίσης μπορεί να δεχθεί και το xine. Υποστηρίζει τις περισσότερες κωδικοποιήσεις ήχου και βίντεο περιλαμβανομένων των DVD και πολλών άλλων. Στα χαρακτηριστικά του περιλαμβάνονται η έξοδος σε TV-out, η πλήρης οθόνη, οι υπότιτλοι και άλλα πολλά.

Έργο τεκμηρίωσης του Gnome

Δίνεται άδεια για αντιγραφή, διανομή και/ή τροποποίηση του εγγράφου υπό τους όρους της Ελεύθερης Άδειας Τεκμηρίωσης GNU (GFDL), Έκδοση 1.1 ή μεταγενέστερη εκδιδόμενη από το Ίδρυμα Ελεύθερου Λογισμικού χωρίς Σταθερά Εδάφια, χωρίς Εξώφυλλα Κειμένου, και χωρίς Οπισθόφυλλα Κειμένου. Μπορείτε να βρείτε ένα αντίγραφο της GFDL σε αυτόν τον σύνδεσμο ή στο αρχείο COPYING-DOCS που διανεμήθηκε με αυτόν τον οδηγό.

Αυτή η τεκμηρίωση είναι μέρος της συλλογής τεκμηρίωσης του GNOME όπως διανέμεται υπό τους όρους του GFDL. Εάν επιθυμείτε να διανείμετε αυτή την τεκμηρίωση ξεχωριστά από την συλλογή, μπορείτε να το κάνετε εάν η τεκμηρίωση συνοδεύεται από αντίγραφο της άδειας (GFDL) όπως περιγράφεται στον τομέα 6 της άδειας.

Πολλά από τα ονόματα που χρησιμοποιούνται από εταιρίες για να ξεχωρίσουν τα προϊόντα και τις υπηρεσίες είναι σήματα κατατεθέν. Όπου αυτά τα ονόματα εμφανίζονται στην τεκμηρίωση GNOME, και τα μέλη της ομάδας τεκμηρίωσης GNOME έχουν γνώση αυτών, τότε αυτά αναγράφονται με κεφαλαίους χαρακτήρες ή με αρχικούς κεφαλαίους χαρακτήρες.

ΤΟ ΈΓΓΡΑΦΟ ΚΑΙ ΤΡΟΠΟΠΟΙΗΜΕΝΕΣ ΕΚΔΟΣΕΙΣ ΑΥΤΟΥ ΠΑΡΕΧΟΝΤΑΙ ΥΠΟ ΤΟΥΣ ΟΡΟΥΣ ΤΗΣ ΑΔΕΙΑΣ GNU FREE DOCUMENTATION ΜΕ ΤΗΝ ΠΕΡΑΙΤΕΡΩ ΔΙΕΥΚΡΙΝΙΣΗ ΟΤΙ:

1. Η ΤΕΚΜΗΡΙΩΣΗ ΑΥΤΗ ΠΑΡΕΧΕΤΑΙ "ΩΣ ΕΧΕΙ", ΧΩΡΙΣ ΚΑΜΙΑ ΕΓΓΥΗΣΗ ΟΤΙ ΜΠΟΡΕΙ ΝΑ ΕΞΥΠΗΡΕΤΗΣΕΙ ΚΑΠΟΙΟ ΣΚΟΠΟ Η ΟΤΙ ΕΙΝΑΙ ΧΩΡΙΣ ΣΦΑΛΜΑ. ΟΛΟΚΛΗΡΗ Η ΕΥΘΥΝΗ ΓΙΑ ΤΗΝ ΠΟΙΟΤΗΤΑ, ΑΚΡΙΒΕΙΑ ΚΑΙ ΛΕΙΤΟΥΡΓΙΚΟΤΗΤΑ ΤΗΣ ΤΕΚΜΗΡΙΩΣΗΣ Ή ΠΑΡΑΛΛΑΓΩΝ ΑΥΤΗΣ ΑΝΗΚΕΙ ΣΕ ΕΣΑΣ. ΕΑΝ Η ΤΕΚΜΗΡΙΩΣΗ ΑΥΤΗ Ή ΠΑΡΑΛΛΑΓΗ ΑΥΤΗΣ ΕΙΝΑΙ ΛΑΘΟΣ ΚΑΤΑ ΚΑΠΟΙΟ ΤΡΟΠΟ ΕΣΕΙΣ ΑΝΑΛΑΜΒΑΝΕΤΕ ΤΗΝ ΕΥΘΥΝΗ ΤΗΣ ΔΙΟΡΘΩΣΗΣ. Η ΑΠΑΛΛΑΓΗ ΕΥΘΥΝΗΣ ΠΟΥ ΣΥΝΟΔΕΥΕΙ ΑΥΤΗ ΤΗΝ ΤΕΚΜΗΡΙΩΣΗ ΕΙΝΑΙ ΑΝΑΠΟΣΠΑΣΤΟ ΚΟΜΜΑΤΙ ΑΥΤΗΣ. ΚΑΜΙΑ ΧΡΗΣΗ ΤΗΣ ΤΕΚΜΗΡΙΩΣΗΣ Ή ΠΑΡΑΛΛΑΓΩΝ ΑΥΤΗΣ ΔΕΝ ΕΠΙΤΡΕΠΕΤΑΙ ΠΑΡΑ ΜΟΝΟ ΕΑΝ ΣΥΝΟΔΕΥΕΤΑΙ ΑΠΟ ΤΗΝ ΑΠΑΛΛΑΓΗ ΕΥΘΥΝΗΣ.

2. ΣΕ ΚΑΜΙΑ ΠΕΡΙΠΤΩΣΗ ΚΑΙ ΥΠΟ ΚΑΜΙΑ ΝΟΜΙΚΗ ΣΥΝΘΗΚΗ, ΕΙΤΕ ΜΕΣΩ ΣΥΜΒΟΛΑΙΩΝ Ή ΑΛΛΙΩΣ, ΔΕΝ ΕΥΘΥΝΟΝΤΑΙ Ο ΣΥΓΓΡΑΦΕΑΣ, Ο ΔΙΑΝΟΜΕΑΣ, Η ΑΛΛΟΣ ΣΥΝΥΠΕΥΘΥΝΟΣ ΓΙΑ ΤΗΝ ΣΥΓΓΡΑΦΗ ΤΗΣ ΤΕΚΜΗΡΙΩΣΗΣ, ΓΙΑ ΕΜΜΕΣΕΣ Η ΑΜΕΣΕΣ, ΤΥΧΑΙΕΣ Ή ΜΗ ΖΗΜΙΕΣ ΠΑΝΤΩΣ ΦΥΣΕΩΣ ΠΟΥ ΠΡΟΕΡΧΟΝΤΑΙ ΑΠΟ ΤΗΝ ΧΡΗΣΗ ΤΗΣ ΤΕΚΜΗΡΙΩΣΗΣ ΚΑΙ/Ή ΠΑΡΑΛΛΑΓΩΝ ΑΥΤΗΣ ΑΚΟΜΑ ΚΑΙ ΕΑΝ ΕΧΕΙ ΥΠΑΡΞΕΙ ΠΡΟΕΙΔΟΠΟΙΗΣΗ ΓΙΑ ΤΗΝ ΠΙΘΑΝΟΤΗΤΑ ΥΠΑΡΞΗΣ ΤΕΤΟΙΩΝ ΖΗΜΙΩΝ.

"
Chee Bin
HOH
Έργο τεκμηρίωσης του Gnome
cbhoh@gnome.org
Baptiste
Mille-Mathias
Έργο τεκμηρίωσης του Gnome
Ενημέρωση τεκμηρίωσης
baptiste.millemathias@gmail.org
Philip
Withnall
Ενημέρωση τεκμηρίωσης
philip@tecnocode.co.uk
Εγχειρίδιο της Αναπαραγωγής ταινιών Totem, έκδοση 2.0
August 2006

Chee Bin HOH cbhoh@gnome.org

Έργο τεκμηρίωσης του Gnome

Εγχειρίδιο της Αναπαραγωγής ταινιών Totem, έκδοση 3.0
February 2009

Philip Withnall philip@tecnocode.co.uk

Έργο τεκμηρίωσης του Gnome

Αυτό το εγχειρίδιο περιγράφει την έκδοση 2.26 της Αναπαραγωγής ταινιών Totem.

## Ανάδραση

Για να αναφέρετε ένα σφάλμα ή να κάνετε μία πρόταση σχετικά με την Αναπαραγωγή ταινιών Totem ή αυτό το εγχειρίδιο, ακολουθήστε τις οδηγίες στη Σελίδα ανάδρασης του Gnome.

## Εισαγωγή

Η εφαρμογή Αναπαραγωγή ταινιών Totem είναι ένας αναπαραγωγέας ταινιών για την επιφάνεια εργασίας του GNOME βασισμένη στην υποδομή πολυμέσων GStreamer και στη βιβλιοθήκη xine και σας δίνει τη δυνατότητα να αναπαράγετε ταινίες και τραγούδια.

Η εφαρμογή Αναπαραγωγή ταινιών Totem παρέχει τα ακόλουθα χαρακτηριστικά:

- Υποστήριξη μιας ποικιλίας αρχείων ήχου και βίντεο.

- Παρέχει μια ποικιλία επιπέδων εστίασης και αναλογιών οθόνης και προβολή πλήρους οθόνης.

- Ελεγκτές αναζήτησης και έντασης ήχου.

- Μια λίστα αναπαραγωγής.

- Υποστήριξη υποτίτλων.

- Ολοκληρωμένη πλοήγηση πληκτρολογίου.

- Πλούσια συλλογή προσθέτων, που περιλαμβάνει εφαρμογή λήψης υποτίτλων, περιηγητή για το YouTube και εγγραφέα δίσκων.

Η εφαρμογήΑναπαραγωγή ταινιών Totem παρέχει επίσης πρόσθετες λειτουργίες όπως:

- Μικρογραφία βίντεο για το Gnome.

- Εφαρμογή προεπισκόπησης ήχου για το GNOME.

- Καρτέλα με τις ρυθμίσεις του Ναυτίλου.

## Ξεκινήστε

### Εκκίνηση της Αναπαραγωγής ταινιών Totem

Μπορείτε να ξεκινήσετε την Αναπαραγωγή ταινιών Totem με τους ακόλουθους τρόπους:

μενού Εφαρμογές

  Επιλέξτε από το μενού Ήχος & Βίντεο Αναπαραγωγή ταινιών.

Γραμμή εντολών

  Για να ξεκινήσετε την Αναπαραγωγή ταινιών Totem, πληκτρολογήστε την ακόλουθη εντολή, μετά πιέστε Επιστροφή:

  `totem`

  Για να δείτε άλλες επιλογές γραμμών εντολών που είναι διαθέσιμες, πληκτρολογήστε την εντολή `totem --help`, ύστερα πιέστε Επιστροφή.

### Ξεκινώντας την Αναπαραγωγή ταινιών Totem

Όταν ξεκινάτε το Αναπαραγωγή ταινιών Totem, εμφανίζεται το ακόλουθο παράθυρο.

#### Παράθυρο εκκίνησης Αναπαραγωγής ταινιών Totem

Εμφανίζει το κύριο παράθυρο Αναπαραγωγή ταινιών Totem με ανοικτή πλευρική στήλη στη λίστα αναπαραγωγής. Περιέχει τη γραμμή μενού, την περιοχή προβολής, την πλευρική στήλη, τον ολισθητή αναπαραγωγής, τα κουμπιά ελέγχου αναζήτησης, τον ολισθητή έντασης ήχου και τη γραμμή κατάστασης.

Το παράθυρο της Αναπαραγωγής ταινιών Totem περιέχει τα ακόλουθα στοιχεία:

Γραμμή μενού.

  Τα μενού της γραμμής μενού περιέχουν όλες τις εντολές που χρειάζεστε για να χρησιμοποιήσετε την Αναπαραγωγή ταινιών Totem.

Περιοχή προβολής.

  Η περιοχή προβολής εμφανίζει την ταινία ή τα οπτικά εφέ του τρέχοντος τραγουδιού.

Πλευρική στήλη.

  Η πλευρική στήλη εμφανίζει τις ιδιότητες του αρχείου που αναπαράχθηκε και λειτουργεί ως λίστα αναπαραγωγής. Μπορεί επίσης να χρησιμοποιηθεί από διάφορες πρόσθετες λειτουργίες, όπως το MythTV, το YouTube και πρόσθετες λειτουργίες αναζήτησης βίντεο. Αυτά μπορούν να επιλεγούν από την αναδιπλούμενη λίστα στο πάνω μέρος της πλευρικής στήλης.

Ολισθητής αναπαραγωγής.

  Ο ολισθητής αναπαραγωγής εμφανίζει τον χρόνο που πέρασε από την ταινία ή το τραγούδι που αναπαράγεται. Αυτό σας δίνει τη δυνατότητα να πλοηγηθείτε μπροστά ή προς τα πίσω σε ένα τραγούδι ή μια ταινία τραβώντας τον ολισθητή πάνω στη μπάρα, ή πατώντας σε ένα σημείο στη μπάρα.

Κουμπιά ελέγχου αναζήτησης.

  Τα κουμπιά ελέγχου αναζήτησης σας δίνουν την δυνατότητα να μετακινήστε στο επόμενο ή το προηγούμενο κομμάτι, και να διακόπτετε ή να αναπαράγετε μια ταινία ή ένα τραγούδι.

Κουμπί έντασης.

  Ο ολισθητής έντασης ήχου σας δίνει τη δυνατότητα να προσαρμόσετε την ένταση του ήχου.

Γραμμή κατάστασης.

  Η γραμμή κατάστασης εμφανίζει πληροφορίες κατάστασης σχετικά με την ταινία ή το τραγούδι που αναπαράγεται.

## Χρήση

### Για να ανοίξετε ένα αρχείο

Για να ανοίξετε ένα αρχείο ήχου ή βίντεο, επιλέξτε CtrlO Ταινία Άνοιγμα. Ο διάλογος Επιλογή ταινιών ή λίστας αναπαραγωγής εμφανίζεται. Επιλέξτε το αρχείο/α που θέλετε να ανοίξετε και ύστερα κάντε κλικ στο κουμπί OK.

Μπορείτε να σύρετε ένα αρχείο από μια άλλη εφαρμογή όπως ένας διαχειριστής αρχείων στο παράθυρο της Αναπαραγωγής ταινιών Totem. Αν σύρετε το αρχείο στην περιοχή προβολής, τότε το αρχείο θα αντικαταστήσει την τρέχουσα λίστα αναπαραγωγής και θα αρχίσει να παίζει αμέσως. Αν σύρετε το αρχείο στη λίστα αναπαρωγής στην πλευρική στήλη, το αρχείο θα προστεθεί στην τρέχουσα λίστα. Η Αναπαραγωγή ταινιών Totem θα ανοίξει το αρχείο και θα αναπαράγει την ταινία ή το τραγούδι. Η Αναπαραγωγή ταινιών Totem εμφανίζει τον τίτλο της ταινίας ή τραγουδιού στη γραμμή της επικεφαλίδας του παραθύρου και στη λίστα αναπαραγωγής στην πλευρική στήλη.

Αν προσπαθήσετε να ανοίξετε ένα αρχείο κάποιας μορφής που η Αναπαραγωγή ταινιών Totem δεν αναγνωρίζει, η εφαρμογή εμφανίζει ένα μήνυμα σφάλματος. Αυτό το σφάλμα συχνά παρουσιάζεται αν δεν έχετε εγκατεστημένη τη σωστή κωδικοποίηση. Οι πληροφορίες για να προμηθευτείτε κωδικοποιήσεις που δουλεύουν μπορούν να βρεθούν στο σύνδεσμο Totem Movie Player website.

Μπορείτε να κάνετε διπλό κλικ με το ποντίκι σας σε ένα αρχείο βίντεο ή ήχου στο διαχειριστή αρχείων Ναυτίλο για να το ανοίξετε στο παράθυρο της Αναπαραγωγής ταινιών Totem.

### Για να ανοίξετε μια τοποθεσία

Για να ανοίξετε ένα αρχείο από μια τοποθεσία δικτύου, επιλέξτε από το μενού CtrlL Ταινία Άνοιγμα τοποθεσίας. Ο διάλογος Άνοιγμα τοποθεσίας εμφανίζεται. Χρησιμοποιήστε το αναδυόμενο κουτί συνδυασμού για να καθορίσετε την τοποθεσία του αρχείου που θέλετε να ανοίξετε (έχει τη λίστα με τις προηγούμενες τοποθεσίες που έχουν ανοίξει) - ή πληκτρολογήστε μια απευθείας - ύστερα πατήστε στο κουμπί Άνοιγμα.

Αν έχετε ήδη ένα URI στο πρόχειρο, θα επικολληθεί αυτόματα στο πεδίο συνδυασμού.

### Για να αναπαράγετε μια ταινία (από DVD ή VCD)

Εισάγετε το δίσκο της οπτικής συσκευής στον υπολογιστή σας, ύστερα επιλέξτε από το μενού Ταινία Αναπαραγωγή δίσκου.

Για να εξάγετε ένα DVD ή ένα VCD επιλέξτε από το μενού CtrlE Ταινία Εξαγωγή.

### Για να κάνετε παύση μιας ταινίας ή τραγουδιού

Για να κάνετε παύσετε την αναπαραγωγή μιας ταινίας ή τραγουδιού, πατήστε σας στο κουμπί Εμφανίζει το κουμπί παύσης. , ή επιλέξτε από το μενού CtrlΔιάστημα Ταινία Αναπαραγωγή / Παύση. Μπορείτε επίσης να χρησιμοποιήσετε το πλήκτρο P για να αναπαράγετε ή να παύσετε μια ταινία.

Για να συνεχίσετε την αναπαραγωγή μιας ταινίας ή τραγουδιού, πατήστε το κουμπί Κουμπί προβολής αναπαραγωγής. , ή επιλέξτε από το μενού CtrlΔιάστημα Ταινία Αναπαραγωγή / Παύση.

### Για να προβάλετε τις ρυθμίσεις ενός τραγουδιού ή μιας ταινίας

Για να δείτε τις ιδιότητες ενός τραγουδιού ή μιας ταινίας, επιλέξτε από το μενού Προβολή Πλευρική στήλη για να εμφανίσετε την πλευρική στήλη, και επιλέξτε Ιδιότητες στην αναδυόμενη λίστα.

### Για να μετακινηθείτε μεταξύ τραγουδιών ή ταινιών

Για να μετακινηθείτε μεταξύ τραγουδιών ή ταινιών, μπορείτε να χρησιμοποιήσετε τις ακόλουθες μεθόδους:

Για να μεταβείτε μπροστά

  Για να μεταβείτε μπροστά σε μια ταινία ή τραγούδι, επιλέξτε από το μενού Δεξιά Μετάβαση Παράκαμψη προς τα μπροστά.

Για να μεταβείτε προς τα πίσω

  Για να μεταβείτε προς τα πίσω σε μια ταινία ή τραγούδι, επιλέξτε από το μενού Αριστερά Μετάβαση Παράκαμψη προς τα πίσω.

Για να μεταβείτε σε κάποιο χρόνο

  Για να μεταβείτε σε ένα συγκεκριμένο χρόνο αναπαραγωγής στην ταινία ή το τραγούδι, επιλέξτε από το μενού CtrlK Μετάβαση Παράκαμψη σε. Ο διάλογος Παράκαμψη σε εμφανίζεται. Χρησιμοποιήστε το περιστρεφόμενο κουτί για να καθορίσετε το χρόνο αναπαραγωγής (σε δευτερόλεπτα) στον οποίο θέλετε να μεταβείτε, ύστερα πατήστε το κουμπί Εντάξει.

  Το πεδίο αυτό επίσης επιτρέπει τη χρήση πιο φυσικής γλώσσας. Μπορείτε να εισάγετε μια χρονική στιγμή με τις μορφές "hh:mm:ss", "mm:ss" ή "ss", όπου "hh" είνια η ώρα, "mm" είναι το λεπτό και "ss" το δευτερόλεπτο όπου θέλετε να μεταβείτε.

Για να μετακινηθείτε στην επόμενη ταινία ή τραγούδι

  Για να μετακινηθείτε στην επόμενη ταινία ή τραγούδι, επιλέξτε από το μενού AltΔεξιά Μετάβαση Επόμενο κεφάλαιο/ταινία ή κάντε κλικ στο κουμπί Εμφανίζει το επόμενο κουμπί αναζήτησης .

Για να μετακινηθείτε στην προηγούμενη ταινία ή τραγούδι

  Για να μετακινηθείτε στην προηγούμενη ταινία ή τραγούδι, επιλέξτε από το μενού AltΑριστερά Μετάβαση Προηγούμενο κεφάλαιο/ταινία, ή πατήστε στο Εμφανίζει ένα κουμπί προηγούμενης αναζήτησης .

### Για να αλλάξετε τον παράγοντα εστίασης

#### Για να αλλάξετε το μέγεθος του βίντεο

Για να αλλάξετε τον παράγοντα εστίασης της περιοχής προβολής, μπορείτε να χρησιμοποιήσετε τις ακόλουθες μεθόδους:

- Για να μεταβείτε σε πλήρη οθόνη, επιλέξτε από το μενού F11 Προβολή Πλήρης οθόνη. Μπορείτε επίσης να χρησιμοποιήσετε το πλήκτρο F για να εναλλάσσεστε στην πλήρη οθόνη. Για να βγείτε από την κατάσταση πλήρους οθόνης, κάντε κλικ στο κουμπί Έξοδος από πλήρη οθόνη ή πιέστε τα πλήκτρα Esc, F11 ή F.

- Για να αλλάξετε το μέγεθος της αρχικής ταινίας ή του οπτικού εφέ, επιλέξτε από το μενού Ctrl0 Προβολή Ταίριασμα παραθύρου στην ταινία και επιλέξτε μια αναλογία.

#### Για να αλλάξετε την αναλογία του βίντεο

Για να εναλλάσσεστε μεταξύ διαφορετικών αναλογιών, επιλέξτε από το μενού A Προβολή Συντελεστής αναλογίας.

### Για να προσαρμόσετε την ένταση ήχου

Για να αυξήσετε την ένταση του ήχου, επιλέξτε από το μενού Πάνω Ήχος Αύξηση έντασης ή μετακινήστε τον ολισθητή έντασης ήχου προς τα δεξιά. Για να μειώσετε την ένταση του ήχου, επιλέξτε από το μενού Κάτω Κάτω Μείωση έντασης ή μετακινήστε τον ολισθητή έντασης ήχου προς τα αριστερά.

Μπορείτε επίσης να χρησιμοποιήσετε το κουμπί έντασης ήχου. Πιέστε το κουμπί έντασης ήχου και επιλέξτε το επίπεδο έντασης ήχου με τον ολισθητή.

### Για να έχετε το παράθυρο πάντα μπροστά

Για να επικαλύπτει το παράθυρο της Αναπαραγωγής ταινιών Totem κάθε παράθυρο άλλων εφαρμογών, επιλέξτε από το μενού Επεξεργασία Πρόσθετες λειτουργίες. Επιλέξτε την πρόσθετη λειτουργία Πάντα σε επικάλυψη για να την ενεργοποιήσετε. Το παράθυρο της Αναπαραγωγής ταινιών Totem τώρα θα μένει πάντα μπροστά από άλλα παράθυρα ενώ η ταινία θα αναπαράγεται, αλλά όχι όταν θα αναπαράγεται ήχος ή οπτικά εφέ.

Για να σταματήσετε την επικάλυψη του παραθύρου, απενεργοποιήστε την πρόσθετη λειτουργία Πάντα σε επικάλυψη ξανά. Δείτε το για περισσότερες πληροφορίες.

### Για να εμφανίζετε ή να κάνετε απόκρυψη των ελέγχων

Για να εμφανίζετε ή να κάνετε απόκρυψη του παραθύρου ελέγχων της Αναπαραγωγής ταινιών Totem, επιλέξτε από το μενού CtrlH Προβολή Προβολή ελέγχων, ή πιέστε το πλήκτρο H . Μπορείτε να κάνετε επίσης δεξί κλικ στο παράθυρο της Αναπαραγωγής ταινιών Totem ύστερα επιλέξτε CtrlH Προβολή ελέγχων από το αναδυόμενο μενού.

Αν η επιλογή Εμφάνιση ελέγχων είναι ενεργοποιημένη, η Αναπαραγωγή ταινιών Totem θα εμφανίζει τη γραμμή μενού, τον ολισθητή χρόνου αναπαραγωγής, τα κουμπιά ελέγχου αναζήτησης, τον ολισθητή έντασης ήχου και τη γραμμή κατάστασης στο παράθυρο. Αν η επιλογή Εμφάνιση ελέγχων είναι απενεργοποιημένη, η εφαρμογή θα αποκρύψει αυτούς τους ελέγχους και θα εμφανίσει μόνο την περιοχή προβολής.

### Για να διαχειριστείτε τη λίστα αναπαραγωγής

#### Για την προβολή ή την απόκρυψη της λίστας αναπαραγωγής

Για να εμφανίσετε ή να κρύψετε τη λίστα αναπαραγωγής, επιλέξτε από το μενού Προβολή Πλευρική στήλη, ή πατήστε στο κουμπί Πλευρική στήλη, και επιλέξτε Λίστα αναπαραγωγής στην κορυφή της πλευρικής στήλης.

#### Διαχειριστείτε μια λίστα αναπαραγωγής

Μπορείτε να χρησιμοποιήσετε το διάλογο Λίστα αναπαραγωγής για να κάνετε τα ακόλουθα:

Για να προσθέσετε ένα κομμάτι ή μια ταινία

  Για να προσθέσετε ένα κομμάτι ή μια ταινία στη λίστα αναπαραγωγής, πατήστε το κουμπί Προσθήκη. Θα εμφανιστεί ο διάλογος Επιλογή ταινιών ή λιστών αναπαραγωγής. Επιλέξτε το αρχείο που θέλετε να προσθέσετε στη λίστα αναπαραγωγής, ύστερα πατήστε το κουμπί Προσθήκη.

Για να αφαιρέσετε ένα κομμάτι ή μια ταινία

  Για να αφαιρέσετε ένα κομμάτι ή μια ταινία από τη λίστα αναπαραγωγής, επιλέξτε τα αντικείμενα που θέλετε να αφαιρέσετε από τη λίστα, ύστερα πατήστε το κουμπί Απομάκρυνση

Για να αποθηκεύσετε μια λίστα αναπαραγωγής σε ένα αρχείο

  Για να αποθηκεύσετε μια λίστα αναπαραγωγής σε ένα αρχείο, κάντε κλικ στο κουμπί Αποθήκευση λίστας αναπαραγωγής. Ο διάλογος Αποθήκευση λίστας αναπαραγωγής εμφανίζεται. Καθορίστε το όνομα του αρχείου στο οποίο θέλετε να αποθηκεύσετε τη λίστα αναπαραγωγής και κάντε κλικ στο κουμπί Αποθήκευση.

Για να μετακινήσετε πάνω ένα κομμάτι ή μια ταινία στη λίστα αναπαραγωγής

  Για να μετακινήσετε πάνω ένα κομμάτι ή μια ταινία στη λίστα αναπαραγωγής, επιλέξτε το αντικείμενο από τη λίστα, ύστερα πατήστε το κουμπί Μετακίνηση πάνω

Για να μετακινήσετε κάτω ένα κομμάτι ή μια ταινία στη λίστα αναπαραγωγής

  Για να μετακινήσετε κάτω ένα κομμάτι ή μια ταινία στη λίστα αναπαραγωγής, επιλέξτε το αντικείμενο από τη λίστα, ύστερα πατήστε το κουμπί Μετακίνηση κάτω.

#### Για να επιλέξτε ή να αποεπιλέξετε την κατάσταση επανάληψης

Για να επιλέξτε ή να αποεπιλέξετε την κατάσταση επανάληψης, επιλέξτε από το μενού Επεξεργασία Κατάσταση επανάληψης.

#### Για να επιλέξτε ή να αποεπιλέξετε την κατάσταση τυχαίας αναπαραγωγής

Για να επιλέξτε ή να αποεπιλέξετε την κατάσταση τυχαίας αναπαραγωγής, επιλέξτε από το μενού Επεξεργασία Κατάσταση τυχαίας αναπαραγωγής.

### Για να επιλέξετε υποτίτλους

Για να επιλέξετε τη γλώσσα των υποτίτλων, επιλέξτε από το μενού Προβολή Υπότιτλοι και επιλέξτε τη γλώσσα υποτίτλων που θέλετε να εμφανίσετε.

Για να απενεργοποιήσετε την προβολή των υποτίτλων, επιλέξτε από το μενού Προβολή Υπότιτλοι Χωρίς υπότιτλους.

Εξ ορισμού, η Αναπαραγωγή ταινιών Totem θα επιλέξει την ίδια γλώσσα για τους υπότιτλους όπως εκείνη που χρησιμοποιείτε κανονικά στον υπολογιστή σας.

Η Αναπαραγωγή ταινιών Totem θα φορτώσει αυτόματα και θα προβάλλει υπότιτλους αν το αρχείο που τους περιέχει έχει το ίδιο όνομα με το αρχείο βίντεο που αναπαράγεται και την επέκταση `asc`, `txt`, `sub`, `srt`, `smi`, `ssa` ή `ass`.

Αν το αρχείο που περιέχει τους υπότιτλους έχει διαφορετικό όνομα από την ταινία που αναπαράγεται, μπορείτε να κάνετε δεξί κλικ στην ταινία στη λίστα αναπαραγωγής και να επιλέξετε Επιλογή υποτίτλων... από το αναδυόμενο μενού για να φορτώσετε το σωστό αρχείο υπότιτλων. Μπορείτε, επίσης, να επιλέξετε υπότιτλους επιλέγοντας Προβολή Υπότιτλοι.

Χρησιμοποιώντας την πρόσθετη λειτουργία Λήψη υποτίτλων μπορείτε επίσης να κατεβάσετε υπότιτλους από την υπηρεσία OpenSubtitles. Δείτε το για περισσότερες πληροφορίες.

### Για να κάνετε τη λήψη ενός στιγμιοτύπου

Για να κάνετε τη λήψη ενός στιγμιοτύπου της ταινίας ή του οπτικού εφέ που αναπαράγεται, επιλέξτε από το μενού Επεξεργασία Λήψη στιγμιότυπου οθόνης. Ο διάλογος Αποθήκευση στιγμιότυπου οθόνης εμφανίζεται. Επιλέξτε την τοποθεσία και εισάγετε το όνομα αρχείου όπου θέλετε να αποθηκεύσετε το στιγμιότυπο, ύστερα κάντε πατήστε το κουμπί Αποθήκευση για να αποθηκεύσετε το στιγμιότυπο.

Η Αναπαραγωγή ταινιών Totem θα εμφανίσει μια προεπισκόπηση του στιγμιότυπου που θα αποθηκευτεί στην αριστερή πλευρά του διαλόγου Αποθήκευση στιγμιότυπου οθόνης.

### Για να δημιουργήσετε μια συλλογή στιγμιότυπων οθόνης

Για να δημιουργήσετε μια συλλογή από στιγμιότυπα της ταινίας ή του οπτικού εφέ που αναπαράγεται, επιλέξτε από το μενού Επεξεργασία Δημιουργία συλλογής στιγμιοτύπων. Ο διάλογος Αποθήκευση συλλογής εμφανίζεται. Επιλέξτε την τοποθεσία και εισάγετε το όνομα αρχείου όπου θέλετε να αποθηκεύσετε το στιγμιότυπο, ύστερα πατήστε το κουμπί Αποθήκευση για να αποθηκεύσετε τη συλλογή.

Μπορείτε να καθορίσετε το πλάτος των στιγμιότυπων οθόνης της συλλογής χρησιμποποιώντας την καταχώρηση Πλάτος στιγμιοτύπου. Το προεπιλεγμένο πλάτος είναι 128 εικονοστοιχεία.

Μπορείτε επίσης να καθορίσετε τον αριθμό των στιγμιοτύπων που θα αποθηκευτεί στη συλλογή. Ως προεπιλογή, αυτός καθορίζεται από τη διάρκεια της ταινίας. Αυτό, όμως, μπορεί να αλλάξει κάνοντας κλικ στο κουτάκι Υπολογισμός αριθμού στιγμιοτύπων και εισάγοντας το νέο αριθμό στο πεδίο Αριθμός στιγμιοτύπων.

## Πρόσθετες λειτουργίες

Η Αναπαραγωγή ταινιών Totem έχει πολλά χαρακτηριστικά που είναι διαθέσιμα υπό τη μορφή πρόσθετων λειτουργιών - κομμάτια του λογισμικού που φορτώνονται μόνο όταν είναι αναγκαία.

### Για να ενεργοποιήσετε μια πρόσθετη λειτουργία

Για να δείτε τη λίστα με τις εγκατεστημένες πρόσθετες λειτουργίες, επιλέξτε από το μενού Επεξεργασία Πρόσθετες λειτουργίες.... Ο διάλογος Ρύθμιση πρόσθετων λειτουργιών εμφανίζεται. Στα αριστερά βρίσκεται μια λίστα με όλες τις πρόσθετες λειτουργίες που είναι εγκατεστημένες, ενώ στα δεξιά μια περιγραφή της επιλεγμένης λειτουργίας. Οι πρόσθετες λειτουργίες που έχουν επιλογές που μπορείτε να ρυθμίσετε θα έχουν ενεργοποιημένο το κουμπί Ρύθμιση στα δεξιά.

Για να ενεργοποιήσετε μια πρόσθετη λειτουργία, απλά επιλέξτε το κουτάκι επιλογής στα αριστερά του ονόματός της στη λίστα, και η λειτουργία θα φορτωθεί αυτόματα. Αν υπάρχει οποιοδήποτε σφάλμα κατά τη φόρτωση της πρόσθετης λειτουργίας, ένα διάλογος λάθους θα εμφανιστεί αμέσως.

Για να απενεργοποιήσετε μια πρόσθετη λειτουργία, αποεπιλέξτε το κουτάκι της. Οι λειτουργίες θα παραμείνουν ενεργοποιημένες ή απενεργοποιημένες όπως τις έχετε ορίσει ακόμα και όταν η Αναπαραγωγή ταινιών Totem κλείσει.

### Πάντα σε επικάλυψη

Όταν ενεργοποιηθεί, η πρόσθετη λειτουργία Πάντα σε επικάλυψη θα αναγκάζει το κυρίως παράθυρο της Αναπαραγωγής ταινιών Totem να βρίσκεται πάντα πάνω από όλα τα άλλα παράθυρα ενώ παίζει ένα βίντεο, αλλά όχι ενώ παίζει κάποιο τραγούδι ή κάποια οπτικοποίηση.

### Coherence πελάτης DLNA/UPnP

Η πρόσθετη λειτουργία Coherence πελάτης DLNA/UPnP επιτρέπει στην Αναπαραγωγή ταινιών Totem να παίζει αρχεία πολυμέσων από εξυπηρετητές UPnP (όπως οι εξυπηρετητές Coherence) στο τοπικό δίκτυο.

Με την πρόσθετη λειτουργία Coherence πελάτης DLNA/UPnP ενεργοποιημένη, επιλέξτε F9 Προβολή Πλευρική στήλη ή πατήστε στο κουμπί Πλευρική στήλη για να εμφανίσετε την πλευρική στήλη. Επιλέξτε Coherence πελάτης DLNA/UPnP από την αναδιπλούμενη λίστα στο πάνω μέρος της πλευρικής στήλης για να εμφανίσετε την πλευρική στήλη Coherence πελάτης DLNA/UPnP.

Η δενδρική προβολή στην πλευρική στήλη θα προβάλει τους διαθέσιμους εξυπηρετητές πολυμέσων. Πατώντας σε έναν από αυτούς θα τον επεκτείνει ώστε να φανούν οι τύπου πολυμέσων που μπορεί να στείλει, και πατώντας σε ένα φάκελο πολυμέσων θα φανούν τα αρχεία πολυμέσων που διατίθενται. Κάνοντας διπλό κλικ σε ένα αρχείο τότε θα προστεθεί στη λίστα αναπαραγωγής της Αναπαραγωγής πολυμέσων Totem και θα αναπαραχθεί. Εναλλακτικά μπορείτε να κάνετε δεξί κλικ σ' ένα αρχείο και να επιλέξετε Αναπαραγωγή ή Προσθήκη στη λίστα αναπαραγωγής για να το αναπαράγετε αμέσως ή να το προσθέσετε στη λίστα αντίστοιχα.

Αν ο εξυπηρετητής πολυμέσων το επιτρέπει, επιλέγοντας Διαγραφή από το αναδυόμενο μενού ενός αρχείου μπορείτε να το σβήσετε από τον εξυπηρετητή.

### Επισημάνσεις Gromit

Η πρόσθετη λειτουργία Επισημάνσεις Gromit σας επιτρέπει να σχεδιάσετε πάνω από ταινίες καθώς αναπαράγονται χρησιμοποιώντας το Gromit. Θα πρέπει να έχετε το Gromit εγκατεστημένο για να μπορείτε να ενεργοποιήσετε αυτή την πρόσθετη λειτουργία. Συμβουλευτείτε την τεκμηρίωση του λειτουργικού σας συστήματος για περισσότερες πληροφορίες πάνω σ' αυτό το θέμα.

Με την πρόσθετη λειτουργία ενεργοποιημένη, πατήστε CtrlD για να ανάψετε ή να σβήσετε το Gromit. Όταν το Gromit είναι ενεργοποιημένο, ο δείκτης του ποντικιού θα αλλάξει σε σταυρόνημα. Για να σχεδιάσετε στην οθόνη, κρατήστε πατημένο το κουμπί του ποντικιού και σύρετε το δείκτη γύρω, προτού αφήσετε το κουμπί. Πατήστε CtrlD ξανά για να σβήσετε το Gromit.

Για να καθαρίσετε την οθόνη από επισημάνσεις, πατήστε CtrlE, ή κλείστε την Αναπαραγωγή ταινιών Totem.

### Jamendo

Η πρόσθετη λειτουργία Jamendo σας επιτρέπει να ακούτε μουσική που διατίθεται υπό την άδεια Creative Commons στην υπηρεσία Jamendo

#### Για να ρυθμίσετε την πρόσθετη λειτουργία

Η πρόσθετη λειτουργία Jamendo μπορεί να ρυθμιστεί. Πατήστε στο κουμπί Ρύθμιση όταν θα ενεργοποιείτε τη λειτουργία, και θα εμφανιστεί ο διάλογος Ρύθμιση πρόσθετου Jamendo. Εδώ μπορείτε να διαλέξετε αν θα κατεβάζετε τα τραγούδια σε μορφή Ogg ή MP3 (το Ogg είναι προτιμότερο γιατί είναι ανοικτού κώδικα), και τον αριθμό των άλμπουμ που θα ανακτώνται όταν γίνεται μια αναζήτηση (επιλέξτε περισσότερα άλμπουμ αν έχετε πιο γρήγορη σύνδεση στο διαδίκτυο).

Όταν τελειώσετε πατήστε Εντάξει.

#### Για να εμφανίσετε την πλευρική στήλη του Jamendo

Με την πρόσθετη λειτουργία Jamendo ενεργοποιημένη, επιλέξτε F9 Προβολή Πλευρική στήλη ή πατήστε στο κουμπί Πλευρική στήλη για να εμφανίσετε την πλευρική στήλη. Επιλέξτε Jamendo από την αναδιπλούμενη λίστα στο πάνω μέρος της πλευρικής στήλης για να εμφανίσετε την πλευρική στήλη του Jamendo.

#### Για να αναζητήσετε μουσική

Γράψτε τους όρους της αναζήτησης στο πεδίο στο πάνω μέρος της πλευρικής στήλης του Jamendo. Μπορείτε να αναζητήσετε είτε κατά καλλιτέχνη είτε με ετικέτες. Πατήστε στο εικονίδιο της αναζήτησης για να ξεκινήσει η αναζήτηση.

Τα αποτελέσματα της αναζήτησης θα εμφανιστούν στη σελίδα Αποτελέσματα αναζήτησης της πλευρικής στήλης, και μπορείτε να περιηγηθείτε σ' αυτά με τα βελάκια στο κάτω μέρος της πλευρικής στήλης. Εμφανίζονται τα άλμπουμ, και όταν πατήσετε σε ένα άλμπουμ, τα τραγούδια του εμφανίζονται από κάτω. Πατήστε ξανά για να κρύψετε τα τραγούδια του άλμπουμ.

Με επιλεγμένο έναν καλλιτέχνη, μπορείτε να πατήσετε στο κουμπί Σελίδα άλμπουμ Jamendo για να ανοίξετε τη σελίδα του άλμπουμ στον ιστότοπο του Jamendo. Κάνοντας διπλό κλικ σε ένα άλμπουμ, ή επιλέγοντας Προσθήκη στη λίστα αναπαραγωγής από το αναδυόμενο μενού του άλμπουμ, θα αντικατασταθεί η λίστα αναπαραγωγής με όλα τα κομμάτια εκείνου του άλμπουμ, και θα αρχίσει η αναπαραγωγή του πρώτου κομματιού από τον ιστότοπο του Jamendo. Κάνοντας διπλό κλικ σε ένα κομμάτι θα αντικατασταθεί η λίστα αναπαραγωγής με εκείνο το κομμάτι.

#### Δημοφιλή άλμπουμ και τελευταίες κυκλοφορίες

Το άνοιγμα της σελίδας Δημοφιλή στην πλευρική στήλη του Jamendo θα φορτωθεί μια λίστα με τα πιο δημοφιλή άλμπουμ στο Jamendo μέχρι στιγμής, που μπορούν να αναπαραχθούν όπως και τα αποτελέσματα της αναζήτησης. Το άνοιγμα της σελίδας Τελευταίες κυκλοφορίες με παρόμοιο τρόπο θα φορτώσει μια λίστα με τα άλμπουμ που κυκλοφόρησαν πιο πρόσφατα στο Jamendo.

### Τοπική αναζήτηση

Η πρόσθετη λειτουργία Τοπική αναζήτηση σας επιτρέπει να αναζητήσετε για ταινίες και τραγούδια στον υπολογιστή σας, μέσα από την Αναπαραγωγή ταινιών Totem. Με ενεργοποιημένη την πρόσθετη λειτουργία, επιλέξτε F9 Προβολή Πλευρική στήλη ή πατήστε στο κουμπί Πλευρική στήλη για να εμφανίζετε την πλευτική στήλη. Επιλέξτε Τοπική αναζήτηση από την αναδιπλούμενη λίστα στο πάνω μέρος της πλευρικής στήλης για να εμφανίζετε την πλευρική στήλη της Τοπικής αναζήτησης.

Για να κάνετε μια αναζήτηση, εισάγετε τους όρους αναζήτησης στο πεδίο στο πάνω μέρος της πλευρικής στήλης και πατήστε Εύρεση. Οι όροι αναζήτησης μπορεί να περιέχουν χαρακτήρες μπαλαντέρ, όπως το `*`, το οποίο θα αντιστοιχεί σε οποιοδήποτε χαρακτήρα. Για παράδειγμα, η αναζήτηση `*.mpg` θα βρει όλες τις ταινίες με επέκταση αρχείου `.mpg`.

Μπορείτε να περιηγηθήτε ανάμεσα στα αποτελέσματα της αναζήτησης χρησιμοποιώνστας τα κουμπία Πίσω και Μπροστά στα κάτω μέρος της πλευρικής στήλης, και μπορείτε να μεταβείτε σε μια συγκεκριμένη σελίδα αποτελεσμάτων εισάγοντας τον αριθμό της στο κυλιόμενο κουτί.

### Δημοσίευση λίστας αναπαραγωγής

Η πρόσθετη λειτουργία Δημοσίευση λίστας αναπαραγωγής σας επιτρέπει να δημοσιεύετε τις λίστες αναπαραγωγής στο τοπικό σας δίκτυο, επιτρέποντας έτσι σε άλλους υπολογιστές να τις αναπαράγουν.

#### Για να ρυθμίσετε την πρόσθετη λειτουργία

Η πρόσθετη λειτουργία Δημοσίευση λίστας αναπαραγωγής μπορεί να ρυθμιστεί. Πατήστε το κουμπί Ρύθμιση καθώς ενεργοποιείτε την πρόθετη λειτουργία, και ο διάλογος ρυθμίσεων θα εμφανιστεί. Εδώ μπορείτε να αλλάξετε το όνομα που θα εμφανίζεται για τη διαμοίραση λιστών αναπαραγωγής. Οι ακόλουθες σειρές χαρακτήρων θα αντικατασταθούν όταν οι λίστες αναπαραγωγής δημοσιεύονται:

`%a`

  Αντικαθίσταται από το όνομα του προγράμματος: Αναπαραγωγή ταινιών Totem

`%h`

  Αντικαθίσταται από το όνομα του υπολογιστή σας.

`%u`

  Αντικαθίσταται από το όνομα χρήστη σας.

`%U`

  Αντικαθίσταται από το πραγματικό σας όνομα.

`%%`

  Αντικαθίσταται από το σύμβολο "τοις εκατό".

Μπορείτε επίσης να επιλέξετε το κουτάκι Χρήση πρωτοκόλλου κρυπτογραφημένης επικοινωνίας αν θέλετε να κρυπτογραφείτε τις μοιρασμένες λίστες αναπαραγωγής όταν μεταδίδονται μέσω του δικτύου.

Όταν τελειώσετε πατήστε Κλείσιμο.

#### Για να δημοσιεύσετε λίστες αναπαραγωγής

Με ενεργοποιημένο το πρόσθετο, δε χρειάζετε ρητά να δημοσιεύετε λίστες αναπαραγωγής. Γίνονται αυτόματα διαθέσιμες στο δίκτυο ως ένας ιστότοπος Zeroconf.

#### Για να περιηγηθείτε στη Γειτονιά

Για να δείτε τις μοιρασμένες λίστες άλλων στο δίκτυό σας, επιλέξτε Γειτονιά από την αναδιπλούμενη λίστα στο πάνω μέρος της πλευρικής στήλης. Αν έχουν δημοσιευτεί κάποιες λίστες στο δίκτυο, θα παρατεθούν εδώ. Κάντε διπλό κλικ σε μια λίστα αναπαραγωγής για να τη φορτώσετε και να παίξει στον υπολογιστή σας.

### Λήψη υπότιτλων

Η πρόσθετη λειτουργία Λήψη υποτίτλων σας επιτρέπει να βρίσκετε και να κατεβάζετε αρχεία υποτίτλων από την υπηρεσία OpenSubtitles.

Υπότιτλοι μπορούν να κατεβούν μόνο για ταινίες που βρίσκονται τοπικά, και όχι για αρχεία ήχου, DVD, ροές DVB, VCD ή ροές HTTP. Για να αναζητήσετε υπότιτλους για την ταινία που αναπαράγεται, επιλέξτε Προβολή Λήψη υποτίτλων ταινίας..., οπότε θα εμφανιστεί ο διάλογος Λ'ηψη υποτίτλων ταινίας.

Επιλέξτε τη γλώσσα στην οποία θέλετε να έχετε τους υπότιτλους από την αναδιπλούμενη λίστα στο πάνω μέρος του διαλόγου, και μετά πατήστε το κουμπί Εύρεση για να αναζητήσετε υπότιτλους για την τρέχουσα ταινία. Οι υπότιτλοι αναζητούνται βάσει του περιεχομένου της ταινίας, και όχι βάσει του ονόματος του αρχείου ή των ετικετών.

Τα αποτελέσματα της αναζήτησης εμφανίζονται στη δενδρική προβολή στο μέσο του διαλόγου. Προς το παρόν, οι υπότιτλοι μπορούν να χρησιμοποιηθούν σε μια ταινία μόνο επαναφορτώνοντας την ταινία μαζί με τους υπότιτλους, οπότε μετά την επιλογή του αρχείου υποτίτλων που θέλετε να κατεβάσετε, πατήστε στο κουμπί Αναπαραγωγή με υπότιτλους για να κατεβάσετε τους υπότιτλους και να επαναφορτώσετε την ταινία.

Τα ληφθέντα αρχεία υποτίτλων αποθηκεύονται προσωρινά (από προεπιλογή στο `~/.cache/totem/subtitles`) ώστε να μη χρειαστεί να ξανακατέβουν όταν θα ξαναπαικτεί η ταινία. Όταν κατεβάζετε καινούριους υπότιτλους για μια ταινία, οι προηγούμενα κατεβασμένοι υπότιτλοι για εκείνη την ταινία θα διαγραφούν.

### Μικρογραφία

Η πρόσθετη λειτουργία Μικρογραφία θέτει το εικονίδιο της Αναπαραγωγής ταινιών Totem σε μια μικρογραφία της τρέχουσας ταινίας, και ενημερώνει το εικονίδιο όταν φορτώνονται νέες ταινίες.

Αν δεν υπάρχει μικρογραφία για την τρέχουσα ταινία (ή αν αναπαράγεται ένα αρχείο ήχου), το εικονίδιο του κύριου παράθυρου θα ξανατεθεί στο λογότυπο της Αναπαραγωγής ταινιών Totem.

### Εγγραφή δίσκων βίντεο

Η πρόσθετη λειτουργία Εγγραφή δίσκων βίντεο σας επιτρέπει να γράφετε την τρέχουσα λίστα αναπαραγωγής σε ένα DVD ή VCD χρησιμοποιώντας το Brasero.

Για να γράψετε την τρέχουσα λίστα αναπαραγωγής, επιλέξτε Ταινία Δημιουργία δίσκου βίντεο. Ένας διάλογος του Brasero θα εμφανιστεί, δίνοντας επιλογές για τη μετατροπή των ταινιών στην κατάλληλη μορφή και την εγγραφή τους σε δίσκο. Για περισσότερες πληροφορίες δείτε το Εγχειρίδιο του Brasero.

### Περιηγητής για το YouTube

Η πρόσθετη λειτουργία Περιηγητής για το Youtube σας επιτρέπει να αναζητάτε και να περιηγήστε στο YouTube, και να παίζετε βίντεο του YouTube απ' ευθείας μέσα από την Αναπαραγωγή ταινιών Totem. Με την πρόσθετη λειτουργία ενεργοποιημένη, επιλέξτε F9 Προβολή Πλευρική στήλη ή πατήστε στο κουμπί Πλευρική στήλη για να εμφανίσετε την πλευρική στήληλ. Επιλέξτε YouTube από την αναδιπλούμενη λίστα στο πάνω μέρος της πλευρικής στήλης για να εμφανίσετε την πλευρική στήλη YouTube.

Για να αναζητήσετε για ένα βίντεο στο YouTube, εισάγετε τους όρους αναζήτησης στο πεδίο στο πάνω μέρος της πλευρικής στήλης, μετά πατήστε στο Αναζήτηση. Τα αποτελέσματα της αναζήτησης θα παρατεθούν στη δενδρική απεικόνιση από κάτω. Καθώς προχωράτε προς τα κάτω στη λίστα θα φορτώνονται περισσότερα αποτελέσματα.

Για να παίξετε ένα βίντεο κάντε διπλό κλικ πάνω του από τη λίστα με τα αποτελέσματα της αναζήτησης, ή επιλέξτε Προσθήκη στη λίστα αναπαραγωγής από το αναδυόμενο μενού του. Όταν παίζει ένα βίντεο, μια λίστα με σχετικά βίντεο θα φορτωθεί αυτόματα στη σελίδα Σχετικά βίντεο της πλευρικής στήλης του YouTube.

Τα βίντεο του YouTube μπορούν να ανοιχτούν σε έναν περιηγητή ιστοσελίδων, επιλέγοντας Άνοιγμα στον Περιηγητή ιστοσελίδων από το αναδυόμενο μενού. Αυτό θα ανοίξει το βίντεο στην αρχική του τοποθεσία μέσα στον ιστότοπο YouTube.

### Υπηρεσία D-Bus

Η πρόσθετη λειτουργία Υπηρεσία D-Bus στέλνει ειδοποιήσεις για το κομμάτι που αναπαράγεται στην Αναπαραγωγή ταινιών Totem στο δίαυλο συνεδριάς D-Bus. Εφαρμογές σαν το Gajim μπορούν να λαμβάνουν αυτές τις ειδοποιήσεις και να αντιδρούν ανάλογα, για παράδειγμα ανανεώνοντας το μήνυμα κατάστασης στα άμεσα μηνύματά σας, ώστε να εμφανίζει το βίντεο που αναπαράγεται εκείνη τη στιγμή στην Αναπαραγωγή ταινιών Totem.

## Προτιμήσεις

Για να αλλάξετε τις προτιμήσεις της Αναπαραγωγής ταινιών Totem, επιλέξτε από το μενούΕπεξεργασία Προτιμήσεις.

### Γενικά

Δικτύωση

  Επιλέξτε την ταχύτητα της σύνδεσής σας στο δίκτυο από την αναδυόμενη λίστα Ταχύτητα σύνδεσης.

Κείμενο υποτίτλων

  - Αυτόματη φόρτωση αρχείων υποτίτλων: επιλέξτε το, αν επιθυμείτε να φορτώνονται αυτόματα τυχόν αρχεία υποτίτλων που έχουν το ίδιο όνομα με μια ταινία που φορτώνεται.

  - Γραμματοσειρά: διαλέξτε αυτήν την επιλογή για να αλλάξετε τη γραμματοσειρά που θα χρησιμοποιείται για να προβάλλονται οι υπότιτλοι.

  - Κωδικοποίηση: διαλέξτε αυτήν την επιλογή για να αλλάξετε την κωδικοποίηση που θα χρησιμοποιείται για να προβάλλονται οι υπότιτλοι.

### Προβολή

Προβολή

  - Επιλέξτε την επιλογή αλλαγή μεγέθους αν θέλετε η Αναπαραγωγή ταινιών Totem να ταιριάζει αυτόματα το μέγεθος του παραθύρου σε αυτό του βίντεο, όταν ένα νέο βίντεο φορτώνεται.

  - Επιλέξτε την προφύλαξη οθόνης αν θέλετε να ενεργοποιείται η προφύλαξη οθόνης όταν αναπαράγονται αρχεία ήχου. Σε μερικές οθόνες με ενσωματωμένα ηχεία μπορεί να διακοπεί η αναπαραγωγή μουσικής όταν ενεργοποιείται η προφύλαξη οθόνης.

Οπτικά εφέ

  - Οπτικά εφέ: διαλέξτε αυτήν την επιλογή για να εμφανίσετε τα οπτικά εφέ ενώ ένα αρχείο ήχου αναπαράγεται.

  - Τύπος οπτικών εφέ: επιλέξτε τον τύπο οπτικών εφέ από την αναδυόμενη λίστα.

  - Μέγεθος οπτικών εφέ: επιλέξτε το μέγεθος των οπτικών εφέ από την αναδυόμενη λίστα.

Ισορροπία χρώματος

  - Φωτεινότητα: χρησιμοποιήστε τον ολισθητή για να καθορίζετε το επίπεδο φωτεινότητας.

  - Αντίθεση: χρησιμοποιήστε τον ολισθητή για να καθορίζετε το επίπεδο αντίθεσης.

  - Κορεσμός: χρησιμοποιήστε τον ολισθητή για να καθορίζετε το επίπεδο κορεσμού.

  - Απόχρωση: χρησιμοποιήστε τον ολισθητή για να καθορίζετε το επίπεδο απόχρωσης.

  Μπορείτε να χρησιμοποιήσετε το κουμπί Επαναφορά προεπιλογών για να επαναφέρετε τα κουμπιά ελέγχου ισορροπίας χρώματος στις αρχικές τους θέσεις.

### Ήχος

Έξοδος ήχου

  Επιλέξτε τον τύπο εξόδου ήχου από την αναδυόμενη λίστα Τύπος εξόδου ήχου.

## Περί Αναπαραγωγής ταινιών Totem

Η Αναπαραγωγή ταινιών Totem έχει συγγραφείς τους Bastien Nocera (hadess@hadess.net), Julien Moutte (julien@moutte.net) για το σύστημα υποστήριξης GStreamer, και Guenter Bartsch (guenter@users.sourceforge.net). Για να βρείτε περισσότερες πληροφορίες σχετικά με την Αναπαραγωγή ταινιών Totem, παρακαλώ επισκεφτείτε το σύνδεσμο Totem Movie Player Home Page.

Για να αναφέρετε ένα σφάλμα ή να κάνετε μία πρόταση σχετικά με την Αναπαραγωγή ταινιών Totem ή αυτό το εγχειρίδιο, ακολουθήστε τις οδηγίες στη Σελίδα ανάδρασης του Gnome.

Αυτό το πρόγραμμα διανέμεται υπό τους όρους της άδειας GNU General Public όπως δημοσιεύτηκε από το Free Software Foundation, είτε της έκδοσης 2 της άδειας, ή (κατ' επιλογή σας) κάθε νεώτερης έκδοσης. Ένα αντίγραφο αυτής της άδειας μπορεί να βρεθεί στον σύνδεσμο link, ή στο αρχείο Αντίγραφα που περιλαμβάνεται στο πηγαίο κώδικα αυτού του προγράμματος.